Otsisin oma piltide hulgast metskitsede jäädvustusi ja leidsin eelmise aasta juunikuust päris mitmeid. Mõte tekkis mul seoses väidetega, et ega praegusel aastaajal kitsed end ei näita, on peidus. Piltide järgi võin väita, et näitasid ikka küll. Mis sel aastal on siis teisiti kui eelmistel? Kas loomad on tõesti peidus või on neid lihtsalt vähem kui varem? Mina väidan, et  siinsetest metskitsedest pooled hukkusid nõrkusest, haiguste ja kiskjate läbi. Sellepärast me neid ka ei näe ega pole uusi pilte kuskilt võtta. Pärast märtsikuud pole ma siin ühtki metskitse näinud, rääkimata talledest.